I Nordjylland er der også risiko for, at vandstanden i Limfjorden vil stige i løbet af dagen, siger den vagthavende meteorolog hos DMI.

- Allerede nu er der problemer i Limfjorden, hvor vandet er på vej op. Langs Vestkysten og ned langs Vadehavet er vi tæt på at toppe. Vandet er ved at være på det højeste i de områder, men det vil tage timer, før det falder igen.

Og konsekvenserne for området er ret voldsomme, fortæller strandfoged Keld Sørensen.

Ved Blokhus og den nordjyske vestkyst, står vandet helt op til klitterne. Normalt kan man køre på den brede sandstrand, men lige nu er vejen lukket af grene og andre ting, der er blæst op.

Keld Sørensen frygter, at det kommer til at tage et par meter af klitterne. Da sømærket blev sat op i 2008 var der 17-18 meter ud til kanten af klitterne. Nu er der ifølge strandfogeden fem meter tilbage.